રાજ્યની શાંતિ અને સલામતી માટે મારા પોલીસ દળના જવાનો ખડેપગે ઉભા હોય ત્યારે, તેમના તથા તેમના કુટુંબના કલ્યાણની યોજનાઓ માટે પણ મારી સરકાર દ્વારા વિશેષ કાળજી લેવાઇ રહી છે. ગુજરાતમાં લાંબા ગાળાની સ્થિર અને સબળ નેતૃત્વવાળી સરકારના પ્રયાસોથી રાજ્યમાં છેલ્લા કેટલાય વર્ષોથી કોમી એખલાસ અને શાંતિનું જે વાતાવરણ પ્રવર્તે છે અને “કર્ફ્યુ”માત્ર હવે શબ્દ કોશમાંનો એક શબ્દ જ બની રહ્યો છે ત્યારે, તે બદલ ગૃહ વિભાગની મારી સમગ્ર ટીમ અભિનંદનને પાત્ર બને છે.